আলু আলখানভ
আলু দাদাশেভিচ আলখানভ চেচেন বংশোদ্ভূত একজন রুশ রাজনীতিবিদ ও চেচেন প্রজাতন্ত্রের প্রাক্তন রাষ্ট্রপতি। কর্মজীবনে তিনি একজন পুলিশ অফিসার ছিলেন এবং প্রথম চেচেন যুদ্ধের সময় রুশ সশস্ত্রবাহিনীর পক্ষে লড়াই করেন। ২০০৪ সালের ৩০ আগস্ট তিনি চেচনিয়ার রাষ্ট্রপতি নির্বাচিত হন। ২০০৭ সালের ১৫ ফেব্রুয়ারি রাশিয়ার রাষ্ট্রপতি ভ্লাদিমির পুতিন তাকে চেচেন রাষ্ট্রপতি থেকে বরখাস্ত করেন এবং এর বদলে তাকে রাশিয়ার উপ-বিচারমন্ত্রী হিসেবে নিযুক্ত করেন।